यह भारतीय लोकतंत्र की शक्ति ही है जिसने एक किसान परिवार में जन्मे इस धरती के पुत्र के परिश्रम और निष्ठा का सम्मान किया तथा सर्वोच्च पद और प्रतिष्ठा अर्जित करने के अवसर दिये। तभी तो अटल जी ने उपराष्ट्रपति के रूप में उनका अभिनंदन करते हुए कहा था माटी का पुत्र मिट्टी से उठकर माथे पर चंदन का तिलक बन गया है और भैंरो सिंह जी ने भी अपने सार्वजनिक जीवन में लोकतंत्र की समर्पण भाव से सेवा की उसको समर्पण भाव से समृद्ध किया उसकी मर्यादाओं का निष्ठापूर्वक पालन किया।